[..]

**152.** **Par** **Kuldīgas novada attīstības programmas 2022.-2028. gadam apstiprināšanu**

*Ziņo I. Astaševska*

*Izsakās K. Rasa, N. Kleinberga, D. Kalniņa, B. Freija, A. Gustovskis.*

Kuldīgas novada dome konstatē:

1. Saskaņā ar Kuldīgas novada domes 2020. gada 17. decembra lēmumu (protokols Nr. 22, p. 54.), Alsungas novada domes 2020. gada 17. decembra lēmumu (protokols Nr. 21, p. 3.), Skrundas novada domes 2020. gada 30. decembra lēmumu (protokols Nr. 19, p. 5) ir uzsākta jaunizveidojamā Kuldīgas novada attīstības programmas 2022.-2028. gadam (turpmāk tekstā – Attīstības programma) izstrāde un apstiprināts tās darba uzdevums.
2. Programmas izstrāde tika uzsākta, sadarbojoties Kuldīgas novada, Skrundas novada un Alsungas novada pašvaldībām, savukārt tās izstrādes turpināšana, nodošana publiskai apspriešanai un apstiprināšana ir jaunizveidotā Kuldīgas novada pašvaldības kompetencē.
3. Programma tiek izstrādāta kopsakarībā ar Kuldīgas novada ilgtspējīgas attīstības stratēģiju 2022.-2046. gadam.
4. Kuldīgas novada dome 2021. gada jūlijā pieņēma lēmumu “Par Kuldīgas novada attīstības programmas 2022.-2028. gadam darba uzdevuma grozījumiem” (protokols Nr. 3, p. 45.), tai skaitā precizējusi izstrādes laika grafiku.
5. Atbilstoši Domes lēmumiem un darba uzdevumam ir izstrādāts Kuldīgas novada attīstības programmas 2022.-2028. gadam projekts (1. redakcija).
6. Saskaņā ar Kuldīgas novada domes 2021. gada 11. novembra ārkārtas sēdes lēmumu (protokols Nr. 7, p. 2) laika posmā no 24.11.2021. līdz 06.01.2022. tika veikta Programmas projekta (1. redakcijas) publiskā apspriešana, ietverot kā tematiskos pielikumus Kuldīgas novada ilgtspējīgas enerģētikas un klimata rīcības plāna līdz 2030. gadam un Kuldīgas novada tūrisma attīstības stratēģijas līdz 2028. gadam projektus.
7. Atbilstoši publiskās apspriešanas rezultātiem Kuldīgas novada dome 2021. gada 27. janvārī pieņēma lēmumu (protokols Nr. 1, p. 94.) “Par Kuldīgas novada attīstības programmas 2022.-2028. gadam projekta precizēšanu”.
8. Atbilstoši Kuldīgas novada domes 2022. gada 26. maija lēmumam (protokols Nr. 6, p. 76.) “Par Kuldīgas novada attīstības programmas 2022.-2028. gadam darba uzdevuma grozījumiem Nr. 2” tās izstrādes termiņš tika pagarināts.
9. Saskaņā ar Kuldīgas novada domes 2022. gada lēmumam 3. novembra lēmumu (protokols Nr. 15, p. 11) laika posmā no 21.11.2022. līdz 12.12.2022. tika veikta Attīstības programmas precizētā projekta (2.redakcijas) publiskā apspriešana.
10. Publiskās apspriešanas laikā tika saņemti un izvērtēti priekšlikumi Attīstības programmas projektam, tā pielikumiem un turpmāk izstrādājamiem attīstības plānošanas dokumentiem. Attīstības programmā un tās pielikumos ir veikti redakcionāli un tehniski precizējumi.

Ņemot vērā iepriekš minēto, un pamatojoties uz likuma "Par pašvaldībām" 14. panta otras daļas 1. punktu, 21. panta pirmās daļas 27. punktu, Attīstības plānošanas sistēmas likuma 6. panta ceturto daļu, 8. un 10. pantu, Teritorijas attīstības plānošanas likuma 5. panta pirmās daļas 3. punktu, 12. panta pirmo daļu, 22. pantu un Ministru kabineta 2014. gada 14. oktobra noteikumu Nr. 628 "Noteikumi par pašvaldību teritorijas attīstības plānošanas dokumentiem" 70. punktu, Kuldīgas novada dome, atklāti balsojot ar 10 balsīm „par” *(I. Astaševska, A. Roberts, B. Freija, R. Ernsons, A. Kimbors, N. Kleinberga, L. Robežniece, R. Lapuķis, B. Mikāla, A. Gustovskis)*, „pret” nav, „atturas” (*K. Ansone*, *D. Kalniņa),* ***nolemj****:*

1. Apstiprināt Kuldīgas novada attīstības programmas 2022.-2028. gadam (2.1. redakciju) *(pielikumā)*.
2. Lēmumu par Attīstības programmas apstiprināšanu:
   1. ievietot Teritorijas attīstības plānošanas informācijas sistēmā;
   2. ievietot Kuldīgas novada pašvaldības tīmekļa vietnē *www.kuldiga.lv*;
   3. nosūtīt Kurzemes plānošanas reģionam.
3. Kā atbildīgo par lēmuma izpildi noteikt Kuldīgas novada PI “Kuldīgas attīstības aģentūra” vadītāja vietnieku Kasparu Rasu.
4. Lēmuma izpildes kontroli veikt Kuldīgas novada pašvaldības izpilddirektorei Ilzei Dambītei-Dambergai.

***Pielikumā:*** Kuldīgas novada attīstības programmas 2022.-2028. gadam precizētais projekts (2.1. redakcija).

***Lēmums nosūtāms:*** Kuldīgas novada PI "Kuldīgas attīstības aģentūra"*,* Vides aizsardzības un reģionālās attīstības ministrija (izmantojot TAPIS)*,* Kurzemes plānošanas reģionam.

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Klientu apkalpošanas speciāliste (paraksts) E. Ešenvalde

***IZRAKSTS PAREIZS***

Kuldīgas novada pašvaldības

Kancelajas vadītāja p.i. (paraksts)\* L. Damberga

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU